钦定古今图书集成/明伦汇编/闺媛典/第163卷 > 刘继祖妻史氏〈郭氏刘氏附〉
## 钦定古今图书集成/明伦汇编/闺媛典/第163卷 > 刘继祖妻史氏〈郭氏刘氏附〉

按《宣城县志》：“史氏，高淳人，诸生刘继祖妻。年十九，夫
亡，抚前妻二子如己出，二子夭。又抚孙梦旸成立，年
七十终。”又：“东乡姚朝三妻郭氏，年十九，夫亡，子方数
月，姑讽之嫁，郭曰：‘妇去，姑谁与守姑？妇并赁舂以给
子。稍长，为人饭牛，众议请旌之，曰：‘吾不忍鬻吾子’。遂
罢’。”又：“孟宁诉妻刘氏，夫病，刲股以疗，不治而死。刘年”
十八，抚遗腹成立，三妇皆赤贫。